Bila Musang Berjanggut

Bila Musang Berjanggut ialah sebuah siri drama televisyen fantasi Malaysia 2010 arahan Azman "Jinggo" Yahya, dibintangi oleh Fizo Omar dan Fathia Latiff. Siri ini memulakan tayangan perdana di Slot Lagenda TV3 dari 29 Mac 2010 hingga 29 April 2010 menggantikan Siong.

Siri ini boleh didiapati melalui penstriman dalam talian di saluran YouTube rasmi TV3.

Sinopsis
Hikayat mengisahkan tentang Orang Kaya Jamil (Shahrulnizam) berasal dari keluarga yang berada dan berstatus tinggi. Ayahnya, Tuan Termasyur (Datuk Jalaluddin Hassan) berpura-pura sakit tenat supaya Jamil pulang ke Malaysia dan berkahwin dengan gadis pilihannya.Tanpa disangka, Tuan Termasyur mengahwinkan Jamil dengan 3 wanita berlainan kaum iaitu Melayu, Cina dan India serentak. Walaupun begitu, mereka tidak dikurniakan anak kerana Jamil disahkan mandul.

Waris amat penting bagi Jamil kerana dia bakal mewarisi harta keluarga Tuan Termasyur bernilai berbillion ringgit. Jika tidak, sepupu Jamil iaitu Mamat Trump berhak mendapat harta tersebut. Pelbagai kaedah perubatan dan cara alternatif telah dicuba, akhirnya mereka membuat keputusan untuk mengambil anak angkat.

Faridah aka Ferra (Sheila Rusly) muncul dalam kehidupan mereka dan berjaya mendapatkan seorang anak yang menepati kriteria Jamil iaitu Ashraff. Ashraff ditatang bagai minyak penuh dan diberikan pendidikan terbaik termasuk adat dan budaya ketiga-tiga ibunya. Oleh itu, Ashraff boleh bertutur dalam bahasa Melayu, Mandarin dan Tamil tanpa masalah. Namun, sejak usia 13 tahun, pelbagai ugutan muncul dalam keluarga mereka. Oleh kerana bimbang akan keselamatan Ashraff, Jamil menghantar Ashraff dan sepupunya Romeo sambung belajar ke luar negara.

Kembalinya Ashraff ke tanah air, Jamil mula khuatir jika Ashraff (Fizo Omar) tidak akan berkahwin dan harta keluarga Tuan Termasyur akan jatuh ke tangan Mamat Trump (Mahmud Ali Bashah) dan anaknya Romeo. Lalu dia meminta pertolongan Faridah aka Ferra untuk mencarikan calon isteri buat Ashraff. Namun tiada seorang pun yang memikat hati anaknya. Ashraff mahu membuktikan kepada keluarganya bahawa dia akan menemui ‘wanita sejati’ yang mencintai dirinya dan bukan kerana harta kekayaan. Ashraff bertemu dan terpikat kepada Cempaka (Nur Fathia), satu-satunya wanita yang berjaya melepasi segala ujian yang diberikan. Mereka disatukan sebagai suami isteri. Namun, kehadiran Cempaka di dalam keluarga Ashraff menimbulkan pelbagai gelagat lucu. Apakah yang terjadi selanjutnya?

Pelakon

Pelakon utama
 Fathia Latiff sebagai Cempaka
 Fizo Omar sebagai Ashraff

Pelakon pembantu
 Jalaluddin Hassan sebagai Albab Al-Masyhur
 Sahronizam Noor sebagai Jamil
 Sheila Rusly sebagai Faridah Aka Ferra
 Mahmud Ali Bashah sebagai Mamut
 Memey Suhaiza sebagai Lina
 Amran Ismail sebagai Romeo
 Zaibo sebagai Tok Bambang
 Jobot Maheran sebagai Udin
 Kuna sebagai Suraya
 Zack Taipan sebagai Zainul

Undangan khas
 Tasha Aziz sebagai Dr. Aida
 Nizen Ayob sebagai Joey

Rujukan

Drama Melayu 2010
Rancangan TV3